Rikunarita-ORG/Wikinium huggingface dataset:
# NHIndustries NH90

NHIndustries NH90|  |
| Tüüp |
keskmise suurusega mitmeotstarbeline helikopter |
| Tootja |
NHIndustries |
| Riik |  Prantsusmaa  Saksamaa  Itaalia  Holland |
| Disainer |
NHIndustries |
| Esmalend |
1995 |
| Võeti kasutusele |
2007 |
| Hetkeseis |
kasutuses |
| Põhikasutaja | *Loend* |
| Tootmisaastad |
1995– |
| Toodanguarv |
500 (2023) |
| Meeskond |
3 |
| Reisijaid |
20 |
| Pikkus |
16,13 m |
| Tiivaulatus |
16,3 m |
| Tiivapindala |
208,699 m2 |
| Tühimass |
6400 kg |
| Maksimaalne stardimass |
10 600 kg |
| Mootor |
2 General Electric T700-T6E mootorit (mõlemad 1845 kW) või 2 Rolls-Royce Turbomeca RTM322 mootorit (mõlemad 1802 kW) |
| Tippkiirus |
300 km/h |
| Lennulagi |
6000 m |
| Lennukaugus |
1000 km |
| Relvastus |
2 relva ustel 1 allveelaevavastane või õhk-pind-tüüpi rakett |

**NHIndustries NH90** on keskmise suurusega kahe mootoriga mitmeotstarbeline Euroopa (Prantsusmaa, Saksamaa, Itaalia ja Hollandi) päritolu sõjaväehelikopter. Aastal 1995 esmalennu teinud kopter on esimene, mis kasutab elektroonilist lennujuhtimissüsteemi.

NH90 konstrueeriti täitmaks NATO vajadust sõjaväehelikopteri järele, mida saaks kasutada ka mereväes. Kopteri konstrueeris ja tootis ettevõte NHIndustries, mille omanikud on Airbus Helicopters (endine Eurocopter), Leonardo S.p.A. (endine AgustaWestland) ja Fokker Aerostructures. Algne prototüüp tõusis esmakordselt õhku detsembris 1995 ning teenistusse jõudis NH90 aastal 2007. Juuniks 2022 olid need kopterid lennanud 13 riigi teenistuses kokku üle 327 000 tunni. Tegu on kõrgtehnoloogilise ning kõrgete ülalpidamiskuludega helikopteriga, millel on kaks põhilist varianti: mereväemudel, millega saab maanduda laevadel ning mida kasutatakse mh inimeste päästmiseks, ja maaväemudel, mida kasutatakse nt kauba- ja inimeste veoks, meditsiinitranspordiks ja erioperatsioonideks.

NH90 on olnud juba 2007. aastast mitmeid tüüpvigu ning seetõttu venis selle kasutuselevõtt mitmel pool. Kuigi mõned NATO riigid on seda tüüpi kopteri juurde jäänud, on paljud sellest loobunud. Aastal 2022 katkestas Norra NH90 programmi ja esitas nõude raha tagasi saamiseks. Austraalia pidi kopetritest loobuma aastal 2037, kuid otsustas juba 2023. aastal need hävitada. 2024. aasta alguse seisuga on NH90 kasutusel ligi tosina riigi relvajõududes ning seda toodetakse ja arendatakse edasi. Arendustööde eesmärk on laiendada kasutusvõimalusi ja eluiga.

## Kasutajad

* Belgia
* Hispaania
* Holland
* Itaalia
* Katar
* Kreeka
* Omaan
* Prantsusmaa
* Rootsi
* Saksamaa
* Soome
* Uus-Meremaa

### Endised kasutajad

* Austraalia
* Norra

## Vaata ka

* AgustaWestland AW149
* AgustaWestland AW159 Wildcat
* Airbus Helicopters H175
* Bell 525 Relentless
* Eurocopter EC725
* Eurocopter AS532 Cougar
* Harbin Z-20
* Mil Mi-38
* Sikorsky SH-60 Seahawk
* Sikorsky CH-148 Cyclone
* Sikorsky UH-60 Black Hawk

## Viited

## Välislingid

* NHIndustries
* NH90, Leonardo
* NH90, Airbus
* NH90, Royal New Zealand Air Force
* "NH90: Europe's Medium Helicopter Contender". Defense industry daily
* "Eurocopter rejects criticism of NH90 helicopter by 'secret report'". Defpro
* MH90-NG, SaksaNH90 NFH variant
# Choguel Kokalla Maïga

| Choguel Kokalla Maïga |
| --- |
| Choguel Kokalla Maïga (2016) |
| Mali peaminister |
| **Ametiaeg** 7. juuni 2021 – 20. november 2024 |
| Eelnev |
Moctar Ouane (k.t.) |
| Järgnev |
Abdoulaye Maïga |
| Mali digitaalmajanduse, informatsiooni ja kommunikatsiooni minister |
| **Ametiaeg** 8. jaanuar 2015 – 7. juuli 2016 |
| Eelnev |
Mahamane Baby (k.t.) |
| Järgnev |
Mountaga Tall |
| Mali tööstuse ja kaubanduse minister |
| **Ametiaeg** 16. oktoober 2002 – 27. september 2007 |
| Eelnev |
Mahamadou Dallo Maïga |
| Järgnev |
Bâ Fatoumata Nènè Sy |
| Isikuandmed |
| Sünninimi |
Choguel Kokalla Maïga |
| Sünniaeg |
1958 Tabango, Gao piirkond |
| Erakond |
Patriootlik Uuendusliikumine |

**Choguel Kokalla Maïga** (sündinud 1958. aastal) on Mali poliitik.

Pärast Bamako tehnikagümnaasiumi lõpetamist 1977. aastal õppis ta Moskva Elektrotehnilises Sideinstituudis, mille lõpetas 1983. aastal telekommunikatsiooniinsenerina. Riikliku doktorikraadi telekommunikatsiooni alal sai ta 1988. aastal.

1997. aasta veebruaris asutas ta Patriootliku Uuendusliikumise (*Mouvement patriotique pour le renouveau*), mille esimees on siiani.

Alates 7. juunist 2021 kuni 20. novembrini 2024 oli ta Mali peaminister Augustist detsembrini 2022 oli ta tervislikel põhjustel töökohustuste täitmisest eemal (väidetavalt taastus insuldist).

## Viited
# Jeemeni kodusõda (1994)

| Jeemeni kodusõda |
| --- |
| Jeemeni kaart. |
| Toimumisaeg |
4. mai - 7. juuli 1994 |
| Tulemus | * Jeemeni valitsusvägede võit \*Lõuna-Jeemeni taasliitmine Jeemeniga \*Jeemeni Sotsialistliku Partei mahasurumine \*Jätkuvad pinged viivad lõpuks Jeemeni kriisini
 |
| Territoriaalsed muudatused |
Jeemen |
| Osalised |
|

|  |  |
| --- | --- |
|  Jeemeni vabariik (tehniliselt endine  JAV) **Toetaja:**  USA |  Jeemeni DV (tehniliselt endine  Jeemeni RDV) **Toetajad:**  Saudi Araabia  Omaan |

 |
| Väejuhid või liidrid |
|

|  |  |
| --- | --- |
|  ‘Alī ‘Abdullāh Sāliḩ |  Ali Mohammed Assadi  Ali Salem al Beidh |

 |
| Kaotused |
|

|  |  |
| --- | --- |
| \*931 sõdurit ja tsiviilisikut \*5000 haavatut | \*6000 sõdurit ja 513 tsiviilisikut \*Teadmata arv sotsialistidest tsiviilisikuid ja separatiste hukati valitsuse poolt |

 |

**Jeemeni kodusõda** toimus 1994. aasta maist juulini. Kodusõja osapooled olid Jeemeni põhjaosas baseerunud keskvalitsusväed, kes pooldasid ühtset Jeemeni riiki, ning sotsialistlikud Lõuna-Jeemeni separatistid ja nende toetajad, kes soovisid iseseisvust. Sõjategevus päädis lõunajeemenlaste kaotusega, Jeemeni taasliitmisega ja paljude Jeemeni Sotsialistliku Partei juhtide eksiiliminekuga.
# ‘Abd Rabbuh Manşūr al-Hādī

‘Abd Rabbuh Manşūr al-Hādī (2013)
**‘Abd Rabbuh Manşūr al-Hādī** (araabia keeles عبد ربه منصور الهادي; 1. september 1945 – 28. mai 2026) oli Jeemeni sõjaväelane ja poliitik, kes oli aastatel 2012–2022 Jeemeni president. Alates 22. jaanuarist 2015 ta reaalselt presidendi kohuseid ei täitnud.

‘Abd Rabbuh Manşūr al-Hādī astus 1970. aastal Jeemeni Demokraatliku Rahvavabariigi sõjaväkke. Aastal 1990 sai temast Jeemeni armees kindralmajor. Ta oli 1994. aastal lühikest aega kaitseminister.

Enne presidendiks saamist oli ta alates 3. novembrist 1994 asepresident. Pärast seda, kui president ‘Alī ‘Abdullāh Sāliḩ atentaadis vigastada sai, oli ‘Abd Rabbuh Manşūr al-Hādī 4. juunist 23. septembrini 2011 ja 23. novembrist 2011 kuni 27. veebruarini 2012 presidendi kohusetäitja.

Ta oli valitseva partei Üldine Rahvakongress liige.

21. veebruaril 2012 peetud presidendivalimistel oli ta ainus kandidaat. Teda toetas nii valitsev partei kui ka opositsioon.

22. jaanuaril 2015 teatas president šiiitide mässu tulemusel vallandunud poliitilise kriisi tõttu, et astub ametist tagasi, kuid Jeemeni parlament keeldus tema tagasiastumispalvet rahuldamast. Seega tema tagasiastumine ametlikult ei jõustunud. Reaalselt oli president juba mitu päeva enne tagasiastumist mässuliste valve all koduarestis.

6. veebruaril 2015 läks kogu täitevvõim Sanaas mässuliste kätte. 21. veebruaril vabanes al-Hādī koduarestist presidendi residentsis Sanaas ja põgenes seejärel kohe oma kodulinna Adenisse, kus tegi avalduse, et ta on endiselt riigi seaduslik president.
# Khurāsān

|  |  |
| --- | --- |
|  |  *See artikkel räägib rühmituset Khurāsān; teiste tähenduste kohta vaata lehekülge Khurāsān (täpsustus)* |

---

**Khurāsān** (:khuraasaan; ka nimekuju *Khorasan*) on vähetuntud terrorirühmitus, nende eesmärgiks on korraldada terrorirünnakuid eelkõige lääneriikides. USA luure arvates eraldus see rühmitus Al-Qaida ühest allüksusest al-Nusrast. Khurāsāni kuulub võitlejaid nii Lähis-Idast, Lõuna-Aasiast kui ka Põhja-Aafrikast.

Khurāsāni juht on endine Al-Qaida liige ning maailma kunagise terroristi Osama bin Ladeni paremaks käeks olnud 33-aastane Muhsin al-Fadhli.

Muhsin al-Fadhli on teinud al-Qaidas kiiret karjääri ning muuhulgas võidelnud Tšetšeenias Vene vägede vastu. Lisaks olla ta juhtinud al-Qaida haru Iraanis, kus ta aitas kaasa ekstremistide liikumisele Afganistani või Iraaki. Tänaseks on tema eesmärgid muutunud. Ta püüab nüüd toimetada Süüriasse saabunud pühasõdalasi tagasi Läänemaailma.

Ameerika Ühendriikide luureanalüütikute sõnul on Khurāsān ohtlik, sest nende peaeesmärgiks on terrorirünnakute korraldamine lääneriikides, eelkõige Ameerika Ühendriikides ja Euroopas.

## Välislingid

* USA väljaanne: Süürias tegutseb Islamiriigist ohtlikum rühmitus Postimees 22. september 2014 (05.11.2014).
* Leht: Islamiriigist ohtlikum on al-Qaida salajane üksus, mis üritab terroriste tagasi Läände toimetada DELFI 22. september 2014 (17.12.2014).
# Mercy Corps

Mercy Corps|  |
| Asutatud |
1979 |
| Tüüp |
Mittetulundusühendus |
| Peakorter |
Portland, Oregon, Ameerika Ühendriigid |
| Tegevuspiirkond |
Kogu maailm |
| Töötajaid |
6000 |
| Veebileht |
www.mercycorps.org |

**Mercy Corps** ('Halastuskorpus') on Ameerika Ühendriikides registreeritud ülemaailmne valitsusväline organisatsioon, mis tegeleb peamiselt humanitaarabi tagamisega majanduslikult, sotsiaalselt, keskkonnaalaselt või poliitiliselt ebastabiilsetes piirkondades. Organisatsiooni enda väitel on aastate jooksul aidatud üle 220 miljoni inimese.

Mercy Corpsi sõnul aitab organisatsioon üles ehitada turvalisi, produktiivseid ja õiglaseid kogukondi ning vähendab seega kannatusi, vaesust ja tagakiusamist. Augustis 2021 oli Mercy Corps tegev 38-s riigis.

## Viited

## Välislingid

* Koduleht
# Abt

|  |  |
| --- | --- |
|  |  *See artikkel räägib ametist; perekonnanime kohta vaata artiklit Abt (perekonnanimi)* |

---

**Abt** (aramea keeles *abba* 'isa') on roomakatoliku mungakloostri ülem; sellest tuleneb ka nunnakloostri ülema nimetus "abtiss".
# Brian Gutiérrez

Brian Gutiérrez 2023. aastal Chicago Fire'i mängijana
**Brian Gutiérrez** (sündinud 17. juunil 2003 Berwynis Illinoisi osariigis) on Ameerika Ühendriikides sündinud Mehhiko jalgpallur, kes mängib ründava poolkaitsjana Mehhiko kõrgliigaklubis Guadalajara ja Mehhiko jalgpallikoondises.

Aastatel 2020–2025 mängis ta Major League Socceri (MLS) klubis Chicago Fire.

2025. aasta detsembris siirdus ta Guadalajarasse.

Aastatel 2019–2023 mängis Gutiérrez USA noortekoondistes ja 2025. aastal kahel korral USA jalgpallikoondises. Mõni aeg hiljem otsustas ta Mehhiko koondise kasuks ning debüteeris Mehhiko jalgpallikoondises 23. jaanuaril 2026 sõprusmängus Panama vastu. Koondisekarjääri esimese värava lõi ta oma kolmandas koondisemängus sama aasta 26. veebruaril sõprusmängus Islandi vastu.

Tema mõlemad vanemad on Mehhiko päritolu. Ta sai Mehhiko kodakondsuse 2025. aasta novembris.

## Viited
# Brahim Díaz

Brahim Díaz|  Brahim Diaz (2017) |
| **Isikuandmed** |
| Täisnimi | Brahim Abdelkader Díaz |
| Sünniaeg | 3. august 1999  |
| Sünnikoht | Málaga, Hispaania |
| Pikkus | 171 cm |
| Positsioon | ründaja |
| **Klubiandmed** |
| Koduklubi | Madridi Real |
| Särginumber | 21 |
| **Noorteklubid** |
| 2010–2015 | Málaga |
| 2015–2016 | Manchester City |
| **Klubikarjäär\ |
| Aastad | **Klubi** | **M** | **(V)** |
| 2016–2019 | Manchester City | 5 | (0) |
| 2019– | Real Madrid | 89 | (13) |
| 2020–2023 | → AC Milan (laenul) | 91 | (13) |
| **Koondisekarjäär**‡ |
| Aastad | **Koondis** | **M** | **(V)** |
| 2016 | Hispaania U17 | 10 | (3) |
| 2016–2018 | Hispaania U19 | 10 | (1) |
| 2017–2021 | Hispaania U21 | 8 | (2) |
| 2016 | Andaluusia | 1 | (0) |
| 2021 | Hispaania | 1 | (1) |
| 2024– | Maroko | 22 | (13) |
| \* Klubikarjääri all ainult liigamängud ja -väravad, uuendatud seisuga 15. detsember 2025.
‡ Koondisemängude ja -väravate arv seisuga 18. jaanuar 2026. |

**Brahim Abdelkader Díaz** (sündinud 3. augustil 1999) on Maroko jalgpallur, kes mängib ründajana Hispaania kõrgliiga klubis Real Madrid ja Maroko jalgpallikoondises.

## Saavutused

### Manchester City

* Premier League: 2017–18
* FA Community Shield: 2018

## Real Madrid

* La Liga: 2019–20

### AC Milan

* Serie A: 2021–22

### Hispaania U-17

* U-17 EM (teine koht): 2016

### Isiklikud

* Serie A kuu parim värav: oktoober 2022

## Viited

## Välislingid

* Profiil AC Milani kodulehel
* Brahim Diaz Transfermarkti lehel
# Micky van de Ven

Micky van de Ven (2021)
**Micky van de Ven** (sündinud 19. aprillil 2001 Wormeris) on Hollandi jalgpallur, kes mängib keskkaitsjana Inglismaa Premier League'i klubis Tottenham Hotspur ja Hollandi jalgpallikoondises.

Ta alustas klubikarjääri Hollandi klubis FC Volendam, millega liitus 2013. aastal. Klubi põhimeeskonnas debüteeris ta Hollandi esiliigas hooajal 2019/20.

2021. aastal sõlmis ta lepingu Saksamaa kõrgliigaklubiga VfL Wolfsburg, selle klubi põhikoosseisu kuulus ta hooajal 2022/23. Sel hooajal oli ta Saksamaa kõrgliigas ka kõige kiirem keskkaitsja: tema spurdi kiiruseks mõõdeti 35,97 km/h.

2023. aasta augustis sõlmis ta kuueaastase lepingu Tottenham Hotspuriga. Üleminekusumma oli umbes 50 miljonit naelsterlingit. Inglismaa kõrgliigas lõi ta esimese värava 7. oktoobril 2023 mängus Luton Towni vastu.

Hollandi jalgpallikoondises tegi van de Ven debüüdi 13. oktoobril 2023 EM-i valikmängus Prantsusmaa vastu.

## Viited

## Välislingid

* Profiil Tottenham Hotspur F.C. kodulehel
# Xaver Schlager

Schlager (2018)
**Xaver Schlager** (sündinud 28. septembril 1997 Linzis) on Austria jalgpallur, kes mängib poolkaitsjana Saksamaa kõrgliigaklubis Leipzig ja Austria jalgpallikoondises.

2009. aastal liitus ta Salzburgi Red Bulli noorteakadeemiaga. Aastatel 2015–2017 mängis ta põhiliselt klubi reservmeeskonnas FC Liefering Austria esiliigas. Red Bulli meeskonnas debüteeris Schalger Austria kõrgliigas hooajal 2015–16. Esimese värava lõi ta Austria kõrgliigas 11. märtsil 2017 mängus Mödlingi Admira Wackeri vastu. Regulaarselt hakkas ta Red Bulli meeskonnas mängima hooajal 2017–18. Aastatel 2017, 2018 ja 2019 tuli ta klubiga Austria meistriks.

2019. aasta juunis sõlmis ta lepingu Saksamaa kõrgliigaklubiga VfL Wolfsburg. Esimese värava Saksamaa kõrgliigas lõi ta sama aasta 15. detsembril mängus Mönchengladbachi Borussia vastu.

2022. aasta juunis sõlmis ta nelja-aastase lepingu Leipzigiga.

Austria jalgpallikoondises tegi Schlager debüüdi 23. märtsil 2018 sõprusmängus Sloveenia vastu. Koondisekarjääri esimese värava lõi ta 18. novembril 2018 UEFA Rahvuste Liiga mängus Põhja-Iirimaa vastu. Ta kuulus Austria koondisse 2021. aasta Euroopa meistrivõistlustel.

## Saavutused

Salzburgi Red Bull
* Austria Bundesliga: 2017, 2018, 2019
* Austria karikas: 2016, 2017, 2019
# Claudia Sheinbaum

| Claudia Sheinbaum |
| --- |
| Claudia Sheinbaum (2024) |
| Mehhiko president |
| Ametis |
| **Ametisse asumise aeg** 1. oktoober 2024 |
| Eelnev |
Andrés Manuel López Obrador |
| Isikuandmed |
| Sünninimi |
Claudia Sheinbaum Pardo |
| Sünniaeg |
24. juuni 1962 México |
| Erakond |
Demokraatliku Revolutsiooni Partei (1989–2014) Morena (2014–) |
| *Alma mater* |
Mehhiko Rahvuslik Ülikool |
| Autogramm |  |

**Claudia Sheinbaum Pardo** (sündinud 24. juunil 1962 Méxicos) on Mehhiko poliitik, alates 1. oktoobrist 2024 Mehhiko president.

Claudia Sheinbaum on hariduselt füüsik. Ta omandas magistrikraadi Mehhiko Rahvuslik Ülikoolis (UNAM) ja doktorikraadi 1995. aastal Lawrence Berkeley riiklikus laboratooriumis energiainseneriteaduses.

Ta on olnud Valitsustevahelise Kliimamuutuste Nõukogu liige.

Sheinbaum on Morena partei liige.

Aastatel 2015–2017 oli ta Tlalpani linnapea ja 2018–2023 oli ta México linnapea.
# Åse Kleveland

**Åse Kleveland** (sündinud 18. märtsil 1949 Stockholmis) on Norra laulja, kitarrist ja poliitik.

1966. aasta Eurovisiooni lauluvõistlusel esindas ta Norrat lauluga "Intet er nytt under solen".

Ta kuulub Norra Töölisparteisse. Aastatel 1990–1996 oli ta Norra kultuuriminister.
# Inger Jacobsen

| Inger Jacobsen |
| --- |
|  |
| Sünniaeg |
Inger Johanne Jacobsen 13. oktoober 1923 |
| Surmaaeg |
21. juuli 1996 (72-aastaselt) |
| Amet |
laulja, džässmuusik |
| [muuda Wikidatas] |

**Inger Jacobsen** (23. oktoober 1923 – 21. juuni 1996) oli Norra laulja.

1962. aasta Eurovisiooni lauluvõistlusel esindas ta Norrat lauluga "Kom sol, kom regn".
# 1979. aasta Eurovisiooni lauluvõistlus

| Eurovisiooni lauluvõistlus 1979 |
| --- |
| Toimumise ajad |
| Finaal |
31. märts 1979 |
| Korraldus |
| Toimumiskoht |  Iisrael International Convention Center, Jeruusalemm  |
| Õhtujuhid |
Daniel Peer Yardena Arazi |
| Korraldaja |
IBA |
| Osalejad |
| Osalejate arv |
19 |
| Lahkunud riigid |  Türgi |
| Hääletus |
| Hindamissüsteem |
Iga riik annab oma punktid 1-8 ja 10 ja 12 oma lemmikule. |
| Võitja |  Iisrael *"Hallelujah"* Gali Atari, Milk and Honey |

**1979. aasta Eurovisiooni lauluvõistlus** oli 24. Eurovisiooni lauluvõistlus ja see toimus 31. märtsil 1979 Jeruusalemmas Iisraelis. Selle võitis Iisrael.

## Tulemused

| Jrk. | Riik | Esitaja(d) | Laulu pealkiri | Koht | Punktid |
| --- | --- | --- | --- | --- | --- |
| 01 |  Portugal | Manuela Bravo | Sobe, Sobe, Balão Sobe | 9. | 64 |
| 02 |  Itaalia | Matia Bazar | Raggio Di Luna | 15. | 27 |
| 03 |  Taani | Tommy Seebach | Disco Tango | 6. | 76 |
| 04 |  Iirimaa | Cathal Dunne | Happy Man | 5. | 80 |
| 05 |  Soome | Katri Helena | Katson sineen taivaan | 14. | 38 |
| 06 |  Monaco | Laurent Vaguener | Notre Vie C'Est La Musique | 16. | 12 |
| 07 |  Kreeka | Elpida | Sokrati | 8. | 69 |
| 08 |  Šveits | Peter, Sue ja Marc, Pfuri, Gorps ja Kniri | Troedler Und Co | 10. | 60 |
| 09 |  Saksamaa | Dschinghis Khan | Dschinghis Khan | 4. | 86 |
| 10 |  Iisrael | Gali Atari ja Milk and Honey | Hallelujah | 1. | 125 |
| 11 |  Prantsusmaa | Anne-Marie David | Je Suis L'Enfant-Soleil | 3. | 106 |
| 12 |  Belgia | Micha Marah | Hey Nana | 18. | 5 |
| 13 |  Luksemburg | Jeane Manson | J'Ai Déjà Vu Ça Dans Tes Yeux | 13. | 44 |
| 14 |  Holland | Xandra | Colorado | 12. | 51 |
| 15 |  Rootsi | Ted Gärdestad | Satellit | 17. | 8 |
| 16 |  Norra | Anita Skorgan | Oliver | 11. | 57 |
| 17 |  Suurbritannia | Black Lace | Mary Ann | 7. | 73 |
| 18 |  Austria | Christine Simon | Heute In Jerusalem | 18. | 5 |
| 19 |  Hispaania | Betty Missiego | Su Canción | 2. | 116 |

* Roheline – 1979. aastal osalenud riigid
* Kollane – varem (kuid mitte 1979. aastal) osalenud riigid
# Didrik Solli-Tangen

**Didrik Solli-Tangen** (sündinud 11. juunil 1987 Porsgrunni vallas) on Norra laulja.

Ta valiti Norra esindajaks 2010. aasta Eurovisiooni lauluvõistlusel lauluga "My Heart Is Yours". Laul ei pälvinud kõrgeid punkte ning jäi 20. kohale, mis on korraldajamaale läbi aegade mitte kõige halvem, ent siiski üks kehvemaid tulemusi.

## Välislingid

* Ametlik koduleht
# Yovanna

Yovanna (2015)
**Yovanna** (ka Giovanna, Γιοβάννα, Ιωάννα Φάσσου Καλπαξή, sündinud 14. novembril 1940) on Kreeka laulja.

Teatri- ja operetilaulja. On esitanud ka pop- ja filmimuusika laule ("Κάπου υπάρχει η αγάπη μου" 1959, "Θυμήσου το Σεπτέμβρη", "Η πέτρα", "Μυρτιά", "Αν θυμηθείς το όνειρο μου" jt).

1965. aasta Eurovisiooni lauluvõistlusel esindas ta Šveitsi lauluga "Non, À Jamais Sans Toi".
# Conchita Bautista

Conchita Bautista (1965)
**María Concepción Bautista Fernández** (sündinud 27. oktoobril 1936) on Hispaania laulja.

1961. aasta Eurovisiooni lauluvõistlusel esindas ta Hispaaniat lauluga "Estando contigo".

1965. aasta Eurovisiooni lauluvõistlusel esindas ta Hispaaniat lauluga "Qué bueno, qué bueno".
# Thérèse Steinmetz

Thérèse Steinmetz 1967
**Thérèse Steinmetz** (sündinud 17. mail 1933 Amsterdamis) on Hollandi laulja.

Ta esindas Hollandit 1967. aasta Eurovisiooni lauluvõistlusel lauluga "Ring-dinge-ding", saavutades kahe punktiga 14. koha.
# Lisa Randall

Lisa Randall (2015)
Lisa Randall (2006)
**Lisa Randall** (sündinud 18. juunil 1962 New Yorgis) on juudi päritolu Ameerika Ühendriikide osakestefüüsik, kosmoloog ja teaduskirjanik.

Ta on lõpetanud 1983. aastal Harvardi Ülikooli füüsika erialal ja kaitsnud samas 1987. aastal doktoritöö osakestefüüsika alal.

Aastatel 1989–1990 töötas Randall järeldoktorina Lawrence'i Berkeley laboris. 1991. aastal sai ta füüsika abiprofessori koha Massachusettsi Tehnoloogiainstituudis. Aastatel 1995–1998 oli ta MIT-i kaasprofessor, 1998–2001 samas füüsikaprofessor ja ühtlasi 1998–2000 Princetoni Ülikooli füüsikaprofessor.

Alates 2009. aastast on ta Harvardi Ülikooli *Frank B. Baird, Jr., Professor of Science*, ühtlasi 2001. aastast Harvardi ülikooli füüsikaosakonnas füüsikaprofessor.

## Teadustöö

Tal on uurimusi elementaarosakeste, fundamentaalsete jõudude, paljumõõtmelise ruumi, standardmudeli, supersümmeetria, nõrga vastastikmõju ja gravitatsiooni vahelise hierarhia probleemi, ruumi lisamõõtmete kosmoloogia, barüonigeneesi, kosmoloogilise inflatsiooni ja tumeaine alalt.

1999. aastal esitas ta stringiteoorias koos Raman Sundrumiga Randalli-Sundrumi mudeli.

## Tunnustus

* 2004 – valiti Ameerika Kunstide ja Teaduste Akadeemia liikmeks
* 2006 – Antwerpeni Ülikooli audoktor
* 2007 – Lilienfeldi auhind
* 2008 – valiti USA Rahvusliku Teaduste Akadeemia liikmeks
* 2009 – valiti Iiri Kuningliku Akadeemia välisliikmeks
* 2010 – Bard College'i audoktor
* 2010 – valiti Ameerika Filosoofiaseltsi liikmeks
* 2011 – Duke'i Ülikooli audoktor
* 2011 – Browni Ülikooli audoktor
* 2012 – valiti Euroopa Teaduste ja Kunstide Akadeemia välisliikmeks
* 2012 – Ameerika Füüsikainstituudi Andrew Gemanti auhind teaduse populariseerimise eest
* 2019 – Ameerika Füüsikaseltsi Sakurai auhind
* on valitud ka Füüsikainstituudi auliikmeks

## Teosed

* 2005 – *Warped Passages: Unraveling the Mysteries of the Universe's Hidden Dimensions*. Ecco Press, ISBN 0-06-053108-8.
* 2011 – *Knocking on Heaven’s Door: How Physics and Scientific Thinking Illuminate the Universe and the Modern World*. Ecco, ISBN 0-06-172372-X.
* 2013 – *Higgs Discovery: The Power of Empty Space*. Ecco, ISBN 978-0062300478.
* 2015 – *Dark Matter and the Dinosaurs: The Astounding Interconnectedness of the Universe*. Ecco, ISBN 978-0-06-232847-2.

#### Tõlked eesti keelde

* 2017 – *Tumeaine ja dinosaurused: universumi uskumatud seosed*. Tõlkinud Vahur Lokk. Kirjastus Argo, Tallinn, ISBN 978-9949527892

## Isiklikku

Ta õppis keskkoolis füüsik Brian Greene'iga samas klassis.

## Viited

## Välislingid

* Faculty: Lisa Randall. physics.harvard.edu
# Marco Streller

Marco Streller
**Marco Streller** (sündinud 18. juunil 1981 Baselis) on endine Šveitsi jalgpallur, ründaja.

Oma esimese värava UEFA Meistrite Liigas lõi Streller 22. novembril 2011. Hiljem lõi ta värava mängus Manchester Unitediga.